text: Note.
  Den bedst kendte melodi til denne sang er af Adolf Riis-Magnussen (1883-1950), men også Thomas Laub og angiveligt N.K. Madsen-Stensgaard har skrevet musik til teksten.
  Teksten.
  &lt;poem&gt;
  Sneen dækker mark og mose, 
  skoven står så mørk og brun, 
  blank i vest går dagens rose 
  bort af vintrens blå pavlun. 
  Tavshed bor på eng og høje, 
  stjernen tindrer klart i luft; 
  hver en busk har lukt sit øje, 
  hver en stilk har gemt sin duft. 
  Alle blomsterbørn derude 
  sove nu så sødt og tæt; 
  ej den hvide vuggepude 
  trykker deres åndedræt. 
  Poppelpilens hoved hælder 
  tankefuldt, med sne belagt, 
  ak, den drømmer vist - hvad gælder? 
  om sin rige sommerdragt.
  &lt;/poem&gt;